Komission asetus (EY) N:o 1519/2002, annettu 23 päivänä elokuuta 2002, tukijärjestelmästä tiettyjen peltokasvien viljelijöille annetusta neuvoston asetuksesta (EY) N:o 1251/1999 poikkeamisesta joidenkin alueiden viljelijöille Italiassa markkinointivuodelta 2002—2003 maksettavan eräiden peltokasvien pinta-alatuen sekä kesantokorvauksen osalta



Virallinen lehti nro L 228 , 24/08/2002 s. 0017 - 0017



Komission asetus (EY) N:o 1519/2002, annettu 23 päivänä elokuuta 2002, tukijärjestelmästä tiettyjen peltokasvien viljelijöille annetusta neuvoston asetuksesta (EY) N:o 1251/1999 poikkeamisesta joidenkin alueiden viljelijöille Italiassa markkinointivuodelta 2002-2003 maksettavan eräiden peltokasvien pinta-alatuen sekä kesantokorvauksen osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(1), sellaisena kuin se on viimeksi muutettuna asetuksella (EY) N:o 1038/2001(2), ja erityisesti sen 9 artiklan, sekä katsoo seuraavaa: (1) Asetuksen (EY) N:o 1251/1999 9 artiklan toisen kohdan kolmannessa luetelmakohdassa säädetään, että poiketen siitä, mitä 8 artiklan 1 kohdassa säädetään, komissio voi talousarviotilanteen salliessa antaa jäsenvaltioille luvan maksaa ennen tavanomaista määräaikaa eli 16 päivää marraskuuta tietyillä alueilla 50 prosenttiin asti pinta-alatuista sekä kesantokorvauksesta niinä vuosina, joina sadot heikentyvät poikkeuksellisten ilmasto-olojen vuoksi niin paljon, että viljelijöille aiheutuu vakavia taloudellisia vaikeuksia. (2) Ennen viljelykasvien kukintaa ja sen jälkeen poikkeuksellinen kuivuus on vaikuttanut tuotantoon Italiassa "Mezzogiorno" ja Sisilian ja Sardinian saarilla. Tämä poikkeuksellinen tilanne on johtanut keskimääräisen sadon tavanomaista suurempaan heikentymiseen. (3) Tilanne on aiheuttanut vakavia taloudellisia vaikeuksia joillekin viljelijöille. (4) Koska tällainen tilanne vallitsee Italiassa, talousarviotilanteen perusteella on tarpeen antaa Italialle lupa maksaa ennen 16 päivää marraskuuta 2002 pinta-alatuen ennakkomaksuja viljakasvien ja kesantokorvauksia markkinointivuodelta 2002-2003. (5) Tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Poiketen siitä, mitä asetuksen (EY) N:o 1251/1999 8 artiklan 1 kohdassa säädetään, voidaan markkinointivuodelta 2002-2003 maksaa ennakkomaksuna enintään 50 prosenttia viljojen pinta-alatuista sisältäen durumvehnän lisäkorvauksen ja kesantokorvaukista 26 päivästä elokuuta 2002 alkaen Italian alueiden Molise, Campania, Puglia, Basilicata, Calabria, Sicilia ja Sardegna viljelijöille. 2. Edellä 1 kohdassa tarkoitettu ennakko saadaan maksaa ainoastaan silloin, kun maksamisajankohtana voidaan osoittaa, että kyseiset viljelijät ovat oikeutettuja tukeen. 3. Italian on maksettava tuottajille ennakkomaksut viimeistään 15 päivänä lokakuuta 2002. 4. Ennakkomaksuun oikeutetuille viljelijöille maksettavan lopullisen pinta-alatuen määrän laskemisessa toimivaltaisen viranomaisen on otettava huomioon: a) viljelijän tukikelpoisen pinta-alan mahdollinen väheneminen; b) tämän asetuksen mukaisesti maksetut ennakkomaksut. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 26 päivästä elokuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä elokuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 12. (2) EYVL L 145, 31.5.2001, s. 16.